**SÜRGŐSSÉGI ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2017. szeptember 11-i ülésére**

**Javaslat Szombathely, Puskás Tivadar utca kikötésének - a 87-es sz. főútra- tervezésével és a Perint patak meder revitalizációja tervezésével kapcsolatos döntések meghozatalára**

1. Szombathely város ÉK-i felén kialakult iparterület feltárását jelenleg a Zanati út biztosítja. A távlatokat figyelembe véve az ÉK-i iparterület bővítése a vasúton túli területekre is kiterjed, célszerű a már korábban kiépült és betelepült Puskás Tivadar út kikötése a 87. sz. elkerülő útig. Ezáltal a Zanati út jelentősen tehermentesülne, illetve a vasútvonal É-i felén lévő és a 87. sz. elkerülő út által bezárt területek feltárásra kerülnek. Szombathely Megyei Jogú Város Önkormányzata 2004-ben elkészíttette az útszkasz tanulmánytervét. Az azóta történt jogszabályi változások miatt szükséges a terv felülvizsgálata valamint az átdolgozása. Árajánlatot kértünk a terv készítőjétől, ajánlata bruttó 2.134.000,- Ft volt. Kérjük a Tisztelt Bizottságot, hogy a „Városfejlesztési Alap” tervezési költségvetési sor terhére biztosítani szíveskedjen bruttó 2.133.600,- Ft-ot a Puskás Tivadar út kikötése tervezési költségének fedezetére.

2. A TOP-6.3.2-15-SH1-2016-00001 számú „Szombathelyi Sportliget fejlesztése” című projekt keretében megvalósuló fejlesztésekhez kapcsolódóan szükséges a Perint patak meder a projekt helyszínéhez szervesen kapcsolódó szakaszának revitalizációja. A Perint patak meder revitalizációs munkálatai a TOP-os projektből nem finanszírozhatóak, Szombathely Megyei Jogú Város Önkormányzata Közgyűlése 171/2017.(VI.15.) Kgy. sz. határozatával a Perint patak meder szakasz revitalizációjának kivitelezésére a 2018-as költségvetésben 40 millió forintot irányzott elő. A Perint patak meder szakasz revitalizációjának engedélyes és kiviteli terveinek elkészítésére bruttó 191.000,- Ft szükséges. Kérjük a Tisztelt Bizottságot, hogy a „Városfejlesztési Alap” tervezési költségvetési sor terhére biztosítani szíveskedjen bruttó 191.000,- Ft -ot a Perint patak meder szakasz revitalizációja tervezési költségének fedezetére.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2017. szeptember„ ”**

**Illés Károly**

**alpolgármester**

**Határozati javaslat**

**……../2017. (IX.11.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat Szombathely, Puskás Tivadar utca kikötésének - a 87-es sz. főútra- tervezésével és a Perint patak meder revitalizációja tervezésével kapcsolatos döntés meghozatalára” című előterjesztést megtárgyalta és a következő döntést hozta:

1. A Bizottság egyetért azzal, hogy a „Városfejlesztési Alap tervezés” költségvetési sor terhére további bruttó 2.134.000,- forintot biztosít a Puskás Tivadar út kikötése tervezési költségének fedezetére.
2. A Bizottság egyetért azzal, hogy a „Városfejlesztési Alap tervezés” költségvetési sor terhére további bruttó 191.000,- forintot biztosít a Perint patak meder szakasz revitalizációja tervezési költségének fedezetére.

**Felelős**: Dr. Puskás Tivadar polgármester

Molnár Miklós alpolgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor Városüzemeltetési Osztály vezetője,

Stéger Gábor Közgazdasági és Adó Osztály vezetője)

**Határidő**: azonnal